Kjøretøy med åtte personer i sjøen i Lofoten
– Vi fikk melding om at en bil uten fører som hadde åtte passasjerer begynte å rulle fra parkeringsplassen, ned i fjæra og tippet rundt på taket klokken 10.08, forteller operasjonsleder i Midtre Hålogaland politidistrikt, Stein Willhelmsen, til VG. Politiet i Midtre Hålogaland forteller at alle personer skal være ute av bilen. – En person er skadet, og får hjelp av ambulansepersonell på stedet, sier han. Det er ikke klart hvor omfattende skader det er tale om. Bilen sto på en parkeringsplass utenfor klatrekafeen i Henningsvær da den begynte å trille. Det er foreløpig ikke kjent hva som er grunnen til at kjøretøyet endte i sjøen, men håndbrekket på bilen sto ikke på.
En person får legehjelp på stedet etter at et kjøretøy med åtte personer havnet i sjøen i Henningsvær i Lofoten.